Sancho Abarca ye un lugar aragonés en o municipio de Taust, comarca de Cinco Villas y provincia de Zaragoza.

Historia
Sancho Abarca ye un d'os 15 lugars de colonización que se construyoron en Aragón y Navarra entre 1953 y 1960 como conseqüencia d'o Plan Cheneral de Colonización d'a Zona Regable de Bardenas, aprobau en 1954 por a politica levada a cabo en Espanya dende 1939 dica 1971 por o Instituto Nacional de Colonización.

Sancho Abarca se prochecta en 1954 con 84 viviendas que más tardi s'enamplarían a 131.</ref name="guarc"> En 1959 o lugar se remata de construyir recibindo os suyos primers colonos, procedents en a suya mayor parti de Taust y Castellón de Val de Chasa, en 1963.

Arquitectura
L'arquitecto Carlos Sabrini Marín concibió un espacio en o que as viviendas se situaban arredol d'una plaza circular, a Plaza Mayor, en a que s'ubicoron os edificios más importants d'o lugar: a casa d'o lugar, a ilesia, a chirmandat sendical, a escuela, etc.

Fiestas
Sancho Abarca celebra as suyas fiestas en honor a la suya patrona, a Virchen de Sancho Abarca, o primer cabo de semana d'o mes de septiembre, y o 15 de mayo en honor a Sant Isidro Labrador.
Sancho Abarca (Taust)